**পয়াং হ্রদ** (প্রথাগত চীনা: 鄱陽湖; সরলীকৃত চীনা: 鄱阳湖; ফিনিন: *Póyáng Hú*, গান: পো-য়ুং ইউ) হলো জিউজিয়াং-এ অবস্থিত চীনের বৃহত্তম স্বাদু পানির হ্রদ।

হ্রদটি গান, জিন এবং শিউ নদী দ্বারা পুষ্ট এবং একটি খালের মাধ্যমে বিশ্বের অন্যতম বৃহত্ নদী ইয়াং ৎসি চিয়াং-এর সাথে যুক্ত।
পয়াং হ্রদের আয়তন আর্দ্র এবং শুষ্ক মৌসুমে নাটকীয়ভাবে ওঠানামা করে থাকে; তবে, সাম্প্রতিক বছরগুলিতে হ্রদের আকার সামগ্রিকভাবে হ্রাস পাচ্ছে। একটি সাধারণ বছরে হ্রদের আয়তন গড়ে ৩,৫০০ বর্গকিলোমিটার (১,৪০০ মা২)। ২০১২ সালের প্রথম দিকে খরা, বালি উত্তোলন এবং বিশেষতঃ তিন গিরিসংকটের বাঁধের জল সঞ্চয়নের কারণে এর এলাকা প্রায় ২০০ বর্গকিলোমিটার (৭৭ মা২) হ্রাস পেয়েছে। হ্রদটি অর্ধ মিলিয়ন পরিযায়ী পাখির আবাসন প্রদান করে এবং এটি পাখিদের একটি প্রিয় গন্তব্য।

শীতের সময় হ্রদটি অসংখ্য পরিযায়ী সাইবেরিয়ান সারসের আবাসস্থল হয়ে ওঠে, যার মধ্যে ৯০ শতাংশই এখানে শীতকাল কাটায়।

গঠন
---

পয়াং হ্রদ সহ মানচিত্র (পো-য়াং হু নামে নির্দেশিত 鄱陽湖) (এএমএস, ১৯৫২)
পয়াং হ্রদকে ঐতিহাসিকভাবে পেংলি হ্রদ (彭蠡澤) নামেও ডাকা হয়, কিন্তু তারা এক নয়। হান রাজবংশের শাসনাধীনের আগে ছাং চিয়াং নদীটি আরও উত্তরের পথ অনুসরণ করত যেটি এখন লংগান হ্রদের মধ্য পড়েছে; যেখানে গান নদীর নিম্নাংশে গঠিত হয়েছিল পেংলি জলাভূমি। যে এলাকাটি এখন পয়াং লেক সেটি তখন গান নদীর নিকটের একটি সমতলভূমি ছিলো। আনুমানিক ৪০০ খ্রিস্টাব্দের দিকে ছাং চিয়াং নদীটি আরও দক্ষিণ দিকে সরে নতুন গতিপথে চলে ফলে গান নদী পেছনে চলে আসে এবং পয়াং হ্রদ তৈরি করে।

পয়াং হ্রদ তাং রাজবংশের শাসনামলে তার সর্ববৃহত্ আকারে ছিলো, যখন এর আয়তন ছিলো ৬,০০০ বর্গকিলোমিটার (২,৩০০ মা২)।[]

পরিবেশগত বিষয়াবলী
------------------

### বন্যপ্রাণীর ক্ষতি

২০০২ সাল থেকে এই হ্রদে মাছ ধরার ওপর নিষেধাজ্ঞা জারি রয়েছে। ২০২০ সালের জানুয়ারিতে চীন সামুদ্রিক জীববৈচিত্র্য রক্ষার জন্য ছাং চিয়াং নদীর পয়াং হ্রদ সহ ৩৩২টি স্থানে ১০ বছরের জন্য মাছ ধরার ওপর নিষেধাজ্ঞা আরোপ করে।

### সংকোচন

ছাং চিয়াং নদীর উজানে তিন গিরিসংকটের বাঁধ তৈরির কারণে পয়াং হ্রদ ঋতু অনুসারে সঙ্কুচিত হতে হতে শুকিয়ে যেতে পারে। 

২০১২ সালে হ্রদটি প্রায় সম্পূর্ণ শুকিয়ে গিয়েছিলো। অক্টোবরে মাত্র ২০০ বর্গকিলোমিটার (৭৭ মা২) ভূমি পানির নিচে ছিল; যেখানে হ্রদটি পরিপূর্ণ থাকলে সাধারণত এর আয়তন হয় ৩,৫০০ বর্গকিলোমিটার (১,৪০০ মা২)। শীতকালে ব্যবহার করার জন্য তিন গিরিসংকটের বাঁধ এর জলাধারে জল সঞ্চয় করা ছাড়াও এই ঘটনার জন্য একটি দীর্ঘমেয়াদী খরাকেও দায়ী করা হয়েছিল।

হ্রদ এবং ছাং চিয়াং নদীর সংযোগস্থলের মধ্যে একটি স্লুইস গেট তৈরি করে হ্রদের জলের স্তর বজায় রাখার জন্য পয়াং হ্রদে বাঁধ নির্মাণের প্রস্তাব করেছে জিয়াংসি স্থানীয় সরকার। এই সম্পর্কিত একটি পরিবেশগত প্রভাব মূল্যায়ন প্রস্তাবনা মুলতুবি রয়েছে। বিজ্ঞানীরা, সেইসাথে পরিবেশবাদী গোষ্ঠীগুলো, যেমন ওয়ার্ল্ড ওয়াইড ফান্ড ফর নেচারের মতো সংগঠন এই প্রস্তাবের সমালোচনা করে যুক্তি দিয়েছেন যে হ্রদে কৃত্রিমভাবে বৃদ্ধি করা জল এখানকার জলজ বন্যপ্রাণ-বৈচিত্র্যকে বিরূপভাবে প্রভাবিত করবে।

ইতিহাসে
-------

১৩৬৩ সালে এখানে পয়াং হ্রদের যুদ্ধ সংঘটিত হয়; যুদ্ধটিকে ইতিহাসের সবচেয়ে বড় নৌ যুদ্ধ বলে দাবি করা হয়।

তথ্যসূত্র
---------

1. 1 2 3 4 5 6 7 8  "Poyang Lake"। *World Lake Database*। International Lake Environment Committee Foundation। ১৯৯৯। সংগ্রহের তারিখ ৬ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Ding, Duowen; Tan, Xueqing (২০১১)। "Numerical Simulation of the Effects of the Urbanization on the Poyang Wetland"। Kenneth W. Potter, Donald K. Frevert। *Watershed Management 2010*। American Society of Civil Engineers। পৃষ্ঠা 444। আইএসবিএন 978-0-7844-1143-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Poyanghu"। *Ramsar Sites Information Service*। সংগ্রহের তারিখ ২৫ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑   *People's Daily Online* "Spring Fishing Ban on China's Largest Freshwater Lake"
5. 1 2  Thibault, Harold (২০১২-০১-৩১)। "China's largest freshwater lake dries up"। *The Guardian* (ইংরেজি ভাষায়)। আইএসএসএন 0261-3077। সংগ্রহের তারিখ ২০১৬-১১-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "China starts 10-year fishing ban on Yangtze River - Xinhua | English.news.cn"। *www.xinhuanet.com*। ২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২১-০৪-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Ives, Mike (২৯ ডিসেম্বর ২০১৬)। "As China's Largest Freshwater Lake Shrinks, a Solution Faces Criticism"। *The New York Times*। সংগ্রহের তারিখ ২৯ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)